Archibald Hill

Archibald Vivian Hill (* 26. september 1886, Bristol – † 3. jún 1977, Cambridge) bol anglický fyziológ, spoluzakladateľ mnohých odvetví biofyziky a operačného výskumu. Za objavy v oblasti tvorby tepla v svaloch získal roku 1922 Nobelovu cenu za fyziológiu alebo medicínu, spolu s ním bol tohto roku ocenený aj Otto Fritz Meyerhof.

Životopis 
Archibald Hill študoval v Cambridge na Trinity College a na univerzite zostal aj po absolutóriu. Objavil radu zákonitostí vo fyziológii a spolu s Hermannom Helmholtzom býva považovaný za otca biofyziky. V roku 1914 vstúpil do armády, kde okolo seba zhromaždil tím špičkových vedcov, ktorý položil základy operačného výskumu. Po vojne sa vrátil do Cambridge, ale už v roku 1920 prešiel na Victoria University v Manchesteri, kde sa stal profesorom fyziológie a svojim výskumom pomohol objasniť funkciu svalov. Roku 1923 sa stal profesorom na University College v Londýne, kde zotrval až do emeritovania roku 1951. Vo vedeckej práci pokračoval až do roku 1966.

Podieľal sa tiež na politickom živote Británie (bol nezávislým poslancom za Univerzitu Cambridge v rokoch 1940 až 1945) a organizácii vedy. Významná je jeho činnosť v charitatívnej organizácii Academic Assistance Council, ktorá sa ujímala vedcov ohrozených Hitlerovým režimom a asi 900 ich zachránila.

Iné projekty

Zdroj 

Britskí biológovia
Anglickí biológovia
Britskí biochemici
Anglickí biochemici
Britskí fyziológovia
Anglickí fyziológovia
Britskí lekári
Anglickí lekári
Biofyzici
Nositelia Nobelovej ceny za fyziológiu alebo medicínu
Držitelia Copleyovej medaily
Britskí nositelia Nobelovej ceny
Členovia Kráľovskej spoločnosti
Absolventi University of Cambridge
Držitelia Radu britského impéria
Osobnosti z Bristolu
Členovia United States National Academy of Sciences
Členovia Kráľovskej švédskej akadémie vied
Členovia American Academy of Arts and Sciences
Členovia Dolnej snemovne Spojeného kráľovstva
Vyučujúci na University College London